**РЕПУБЛИКА СРБИЈА**

**ОПШТИНСКА УПРАВА ОПШТИНЕ ТОПОЛА**

**Одељење за инспекцијске послове,иинвестиције**

**Број: 031-10 /2020-04**

**Дана: 04.02.2020. године**

**Т О П О Л А**

 **Руководиоцу Одељења**

 **Извештај**

 **о раду комуналног инспектора и инспектора за заштиту животне средине Одељења за инспекцијске послове и инвестиције Општинске управе општине Топола за 2019. годину**

 На основу члана 44. Закона о инспекцијском надзору („Сл.гласник РС“, број 36/2015, 44/2018 - др. закон 95/2018) доставља се извештај о раду комуналног инспектора и инспектора за заштиту животне срединеОдељења за инспекцијске послове и инвестиције Општинске управе општине Топола за 2019.годину.

 У Одељењу за инспекцијске послове и инвестиције Општинске управе општине Топола распоређен је један извршилац на пословима комуналне инспекције и инспекције за заштиту животне средине.

Током извештајног периода вршени су редовни инспекцијски прегледи у складу са Планом рада комуналне инспекције и инспекције за заштиту животне средине и вршен је ванредни инспекцијски надзор по поднетим представкама и захтевима надзираних субјеката .

 **Надлежност комуналне инспекције и инспекције за заштиту животне средине**

 Комунална инспекција и инспекција за заштиту животне средине у саставу Одељења за инспекцијске послове и инвестиције општинске управе општине Топола, обавља послове инспекцијског надзора с првенственим циљем да се превентивним деловањем или изрицањем мера оствари законитост и безбедност пословања и поступања надзираних субјеката и спречи или отклони штетне последице, права и интересе посебно у области одржавања и успостављања комуналног реда, контроле заузећа јавних и других површина, депоновање отпадног материјала, држања домаћих животиња, одвођења и пречишћавања атмосферских и фекалних вода, контроле радног времена угоститељских објеката, обављање поверених послова од стране Министарства заштите животне средине (заштите од буке, ваздуха и нејонизајућих зрачења ) за објекте које издаје надлежни орган општинске управе општине Топола, као и учествовање у кординацији хуманог уклањања паса луталица.

 Поред инспекцијског надзора, ова инспекција у 2019. години континуирано је радила на прикупљању и анализи података добијених помоћу представки грађана, праћењу и анализирању стања у области инспекцијског надзора и делокруга рада инспекције са освртом на процене ризика, прикупљању информација и података других државних органа и анализом испекцијске, управне, судске и пословне праксе из одговарајуће области.Ова инспекција је усклађивала и координирала инспекцијски надзор са другим инспекцијским органима и непрекидно радила на унапређењу рада .

**Табеларни приказ предмета ове инспекције у 2019. години**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Област надзора** | **Укупан број предмета** | **Решено предмета** | **Нерешено предмета** | **Предмети у раду** | **Укупно донето решења** | **Жалбе на решење** | **Укупно под.захтева за покретање прекршајног поступка / издатих прекршајних налог** | **Укупно предмета по захтеву и прдставама странака и других органа** | **Обавештења о пре.деловању** | **Укупно предложених мера на записник** | **Износ изречених новчаних казни** | **Укупно предмета по којима је вођен управни поступак** | **Укупно записника над спр. Програма ЈКСП (чистоћа и јавних и зел. површина)** |
| **Комунална инспекција и инспекција за заштиту животне средине** | **344** | **300** | **7** | **37** | **380** | **2** | **03/15/20** | **128** | **102** | **90** | **210.000** | **90** | **161** |

**Општи показатељи**

У извештајној години отворено је укупно 344 предмета од чега је 300 решено, 7 нерешено предмета, а 37 предмета у раду , како по службеној дужности тако и по пријавама грађана који су се овом органу обраћали лично, телефоном, поднесцима преко поште и писарнице. Укупно је донето 90 предмета по којима је вођен управни поступак са предложеним или наложеним мерама на записник. Донето је 380 решења, 102 обавештења о превентивном деловању, ради остваривања циља инспекцијског надзора. Кривичних пријава није било поднетих.

 Изјављених жалби на првостепена решења је било 2 (два), где је од стране другостепеног органа једно решење поништено а једно потврђено у корист првостепеног органа.

 Укупно поднетих захтева за покретање прекршајног поступка и издатих прекршајних налога је 18 (осамнаест). Током ове године овој инспекцији од стране надзираних субјеката **поднето је 2 (два) потврђујући захтева, један за погребну делатност а један у сврху утврђивања испуњености услова за рад постројења– искоришћење неопасаног отпада (отпадни пепео) у постојећем погону за производњу лепила за керамику и термоизолацију , а за потребе издавања дозволе од надлежног органа.** У овом случају сачињен је позитиван извештај, где је потврђена законитост за обављање предметне делатности.

 У Одељењу за инспекцијске послове и инвестиције по решењу Општинског већа општине Топола, врши се надзор над спровођењем Програма ЈКСП „Топола“ за обављање послова одржавања чистоће, а у складу са Одлуком о одржавању чистоће („Сл.гласник СО Топола“, број 20/2013), у делу спроведених радова по наведеном програму. У конкретном случају врши се недељна контрола извршења Програма што се констатује записником о извршеном надзору, а на основу достављеног извештаја ЈКСП „Топола“.

Такође врши се и надзор над спровођењем Програма ЈКСП „Топола“ за обављање послова одржавања јавних и зелених површина, у складу са Одлуком о одржавању јавних и зелених површина („Сл.гласник СО Топола“, број 20/2013 и 20/2016), а у делу спроведених радова по наведеном програму, где се такође врши недељна контрола извршења Програма и извршење констатује записником о надзору, а на основу достављеног извештаја ЈКСП „Топола“.У овом случају сачињено је записника 161 о извршеним радњама, а у складу са наведеним Програмима.

Од стране ове инспеције врши се контрола и надзор над вршењем услуга одржавања гробаља на подручју општине Топола по решењу Општинског већа општине Топола бр. 020-234/2019-05-III од 22.07.2019.године. По спроведеним радњама, тј. обављеној комуналној услузи у сладу са Пројектним задатком услуга одржавања гробаља на територији општине Топола, Плана одржавања гробаља на територији општине Топола и Уговора о услузи одржавања гробаља на подручју општине Топола, сачињено је 6 (шест) записника о извршеној комуналној услузи од стране приватног партнера ФЦЦ ЕКО д.о.о.Београд. У извештајом периоду вршени су и заједнички инспекцијски надзори (грађевинска, републичка инспекција за заштиту животне средине, инспеција за саобраћај и путеве, републичка фитосанитарна).

**Показатељи делотворности**

 Комунална инспекција и инспекција за заштиту животне средине напред наведеног одељења поступала је у складу са правима, овлашћењима и дужностима која су прописана Законом о комуналним делатностима , Законом о становању и одржавању зграда ,Законом о заштити животне средине и сет закона који произилазе из овог закона, подзаконским актима који проистичу из ових закона и општинским Одлукама.

 Како једно од средстава остварења циља инспекцијског надзора представља и превентивно деловање што подразумева тачно и правовремено информисање грађана, пружање стручне и саветодавне подршке и помоћи физичким лицима и предузетницима, давање предлога, покретање иницијатива, упућивање дописа са препорукама и слично, а чиме се подстиче правилност, исправност и редовност у испуњавању обавеза.

 Ступањем на снагу Законом о становању и одржавању зграда, ова инспекција извршила је инспекцијске надзоре (редовни, ванредни, теренски ) у погледу обавезе да ли су се стамбене заједнице регистровале - поднеле пријаву за упис у Регистар стамбених заједница, односно изабрала управника или професионалног управника. Редовни инспекцијски надзори вршени су код надзираних субјеката који поседују одобрења за постављање башти испред угоститељских објеката за који је истекао или је требао да истекне рок издатих решења, након чега је одређен број субјеката поднео нове захтеве за продужење одобрења за заузеће јавних површина .

 Вршени су редовни и ванредни инспекцијски прегледи, што подразумева инспекцијски надзор објеката који обављају одређене делатности прописаних Уредбом о утврђивању Листе пројеката за које се може захтевати процена утицаја на животну средину из области заштите од ваздуха, заштита од буке, у области интегрисаног спречавања и контроле загађивања животне средине, као и контролу спровођења мера заштите животне средине које су прописане студијама о процени утицаја на животну средину ..

Како је један извршилац распоређен на пословима инспектора за заштиту животне средине, који обавља и послове и из надлежност комуналне инспекције, овај извршилац није могао да поступи у потпуности у складу са Планом рада инспектора за заштиту животне средине , обзиром на број предмета поднетих по представкама грађана из области комуналне инспекције.

**Нерегистровани субјекти и предузете мере**

 У извештајном периоду констатован је један број продаваца који продају и излажу робу махом из руку и другу врсту производа на импровизованим тезгама (картонским кутијама, камперским столовима) искључиво код хотела Опленац и испред Карађорђевог конака у Тополи, чиме је нарушаван комунални ред. Како се радило о појединачним случајевима, нелегални продавци су уклањали робу сами или после усмених опомена, а и након опомена од стране ове инспекцијеза учињени прекршај тј. непоштовње Одлуке о уређењу насеља издавани су прекршајни налози.

 Један број грађана обраћао се Министарству грађевинарства, саобраћаја и инфраструктуре, и Министарству заштите животне средине притужујући се на проблеме везане за заштиту ваздуха, стварање буке радом привредних субјеката на територији општине Топола, као и услед изливање фекалних вода по околном терену.

 У конкретном случају по овој управној ствари од стране ове инспекције, у 2019. години по сваком прослеђеном поднеску достављен је извештај Министарствима о предузетим мерама .

 Због појаве заразне болести -Афричке куге свиња ,која је по решењу Министарства пољопривреде , шумарства и водопрвреде Управе за ветерину бр. 323-02-07638/2019-05/3 од 13.08.2019.године општина Топола проглашена је подручјем високог ризика-угрожено подручје.По достављеном допису-решењу, ова инспекција је у сарадњи са службеним лицима ПС Топола, вршила контролу продаје стоке од стране продаваца купцима у насељеном месту Наталинци, и достављала Извештаје Шумадијском Управном округу-републичкој ветеринарској инспекцији Крагујевац

**У 2019. години ова инспекција је доносила предлоге Одлука и достављала надлежим органима на даљу надлежност и то:**   **Одлуку о димничарским услугама, Одлуку о погребним делатностима, Одлуку** о **допуни Одлуке о радном времену у апотекама, продавницама, угоститељским објектима и другим радњама** **на територији општине Топола (радно време откупних места), Одлуку о изменама Одлуке о држању домаћих животиња и кућних љубимаца** **на територији општине Топола.**

**Похађање семинара**

 У овој години ова инспекција је похађала семинар на тему: појаве заразне болести Афричке куге свиња у Републици Србији, а који је одржан у граду Јагодини.

 Комунални инспектор и инспектор

 за заштиту животне средине

 Станица Благојевић- Плавшић